Lengoa ligure
O Lìgure (in monegasco: lenga ligüra e lenga lìgura) o l'é 'na lengoa[1] do gruppo lengoìstego itàlico oçidentâ parlâ in Italia (Liguria, Piemonte, Emilia-Romagna e Sardegna), into sud da Fransa, in Còrsega, e into Prinçipato de Monego.
A-o tèrmine de 'n processo de rivendicaçion raprezentativa da parte de comunitæ lìgure inti confronti da çitæ ciù inportante, Zena, antiga capitâle do Stato a-o quæ a dâva o nomme, a Repubrica de Zena, inti ùrtimi dexenni s'é preferîo acetâ a paròlla lìgure a quella de zeneize, pe-a lengoa parlâ inte l'atoale region amenestrativa Lìguria e inte çerte zòne limìtrofe.
O baxin d'influensa di dialetti lìguri o l'é de çirca 2 milioìn de personn-e anche se, specialmente inti ùrtimi çinquant'anni, pe coscì de variante locali se son pèrse e de âtre son a reizego tutt'òua, anche pe córpa da mancansa de 'n pâ de generaçioin inta continoasion da parlâ. Coscî, ancheu, a popolaçion ch'a conosce a léngoa a l'é ben ben infeiô e ancón meno son quelli che a pàrlan e a scrîvan.
E variante ciù importanti son o zeneize, o savoneize, o spezzin, o ventemigliusu, o tabarchin, o monegasco, e o noveize, dîto ascî lìgure d'Otrazôvo.
Tra i dialetti Liguri e o Piemonteise ciù a nord, gh'è poi de variante dite de transission, comme i dialetti da val Bormia, de Calissan e do Sascello.
No bezéugna confonde o moderno concetto de Lengoa lìgure co-o lìgure antigo, a léngoa di antighi lìguri, estinta fòscia za primma de l'anno 200 a.C. (dòppo o bellum sociale), d'orìgini sconosciûe.
Stöia[modìfica | modìfica wikitèsto]
Örìgine[modìfica | modìfica wikitèsto]
A lengoa lìgure, comme e âtre lengoe romanse, a s'é svilupâ da-o latìn vorgâ; a ògni mòddo, rispètto a-e âtre lengoe galloitaliche (romanse do Nòrd Italia), o lìgure o l'à subîo e influense d'un diverso çéppo lengoistego (quello de l'antigo lìgure) e de 'na poxiçion giögrafica particolâ. O mæximo Dante, into seu De volgari eloquentia, mentre o dividde l'Italia lengoisticamente longo l'Appenin o mostra comme o lìgure o seggia ciù scimile a-i dialetti do Centro-Sud rispetto a quelli do Nòrd:
«Et dextri regiones sunt Apulia, sed non tota, Roma, Ducatus, Tuscia et Ianuensis Marchia; sinistri autem pars Apulie, Marchia Anconitana, Romandiola, Lombardia, Marchia Trivisiana cum Venetiis» «E zöne de drîta son a Puggia, sciben che no tutta, Romma, o Docato (l'Unbria), a Toscann-a e a Marca de Zêna; invece quelle de manca son 'na parte da Puggia, a Marca d'Anconn-a, a Romagna, a Lonbardìa (Piemonte e Lonbardîa) e a Marca de Trevîzo e Venéçia»
Etæ contenporànea[modìfica | modìfica wikitèsto]
Sciben che atoälménte a léngoa ligure a l'é parlâ da circa 1 milion de personn-e tra Italia, Prinçipato de Mónego e Fransa, a seu sopravivensa a l'é missa in pericolo[2]: difæti, comme in âtre regioin italiann-e, l'ûzo da lengoa regionâle o l'é intròu in crixi, aomentòu da-a voentæ di zoêni de no inparâ o ligure[3]. L'UNESCO o clascìfica a lengoa ligure comme "a rischio"[4].
A otôbre 2017 a l'é stæta fæta 'na propòsta de lezze pe riconosce a léngoa inta Region Ligûria[5].
Carateristiche[modìfica | modìfica wikitèsto]
Fonétiga[modìfica | modìfica wikitèsto]
Rispètto a-e âtre léngoe de l’Italia centrosetentrionâle, o lìgure o l’à avûo (sciben no in tùtte e sò varianti) ascì molte influense de léngoe do Centro-Sud da penîzoa. Infæti, sciben che se trêuvan carateristiche de léngoe galloitalighe comme:
- l'evoluçion de Ō e Ū latin in [y] e [ø] (PLŪS > ciù/pù e NŌVUM > neuvo)
- l'evoluçion de -CT- in -[jt] (FACTUM > faito > fæto)
- a palatizaçion de:
- -BL- in [d͡ʒ] (BLASPHEMIA > giastema)
- -PL- in [t͡ʃ] (PLANTA > cianta)
- -FL- in [ʃ] (FLORE > sciô)
- -CL- in [t͡ʃ] (CLAMARE > ciamâ)
- -GL- in [d͡ʒ](GLANDA > gianda)
- a velarizaçion de N finâle e primma de 'na dentale in [ŋ] (LATINUS > latin)
Gh'é dötræ carateristiche comme:
- o pasaggio da ILLE a [u] a-o pòsto de [el/il] (comme invece o l'é inti dialetti occidentâli)
- l'indebolimento di -R- scinn-a sò chéita
Fonologîa[modìfica | modìfica wikitèsto]
Consonanti[modìfica | modìfica wikitèsto]
Vocâle[modìfica | modìfica wikitèsto]
Scistêma de scrittûa[modìfica | modìfica wikitèsto]
No gh'é 'na grafîa de parlæ lìguri universalmente acetâ: difæti, scibén che gh'é stæto di tentatîvi de creaçion de 'na grafîa comûne (prezenpio a grafîa in U)[6], gh'é di òrtografîe locâli leghæ a-e pròpi dialetti. L'é ascì inportante consciderâ a grafîa ofiçiâ deuviâ da l'Académia Ligùstica do Brénno[7], da l'Asociaçión A Compagna e da dötréi tradutoî de questo sécolo XXI.
Variànte[modìfica | modìfica wikitèsto]
Nòtte[modìfica | modìfica wikitèsto]
- ↑ 1,0 1,1 (EN) Ligurian, in sce ethnologue.com. URL consultòu o 28 màrso 2021.
- ↑ (IT) Lista delle lingue parlate in Italia, in sce patrimonilinguistici.it. URL consultòu o 28 màrso 2021.
- ↑ (IT) La Lingua Ligure, in sce cadepuio.it. URL consultòu o 28 màrso 2021 (archiviòu da l'url òriginâle o 5 zùgno 2016).
- ↑ (EN) UNESCO Interactive Atlas of the World’s Languages in Danger, in sce unesco.org. URL consultòu o 28 màrso 2021.
- ↑ (IT) Fabio Canessa, La Regione investa per la lingua ligure, in sce primocanale.it, 8 òtôbre 2017. URL consultòu o 28 màrso 2021.
- ↑ U V.P.L., in sce zeneize.net. URL consultòu o 28 màrso 2021.
- ↑ Académia Ligùstica do Brénno, Grafîa ofiçiâ, in sce zeneize.net. URL consultòu o 28 màrso 2021.
Bibliografîa[modìfica | modìfica wikitèsto]
Veddi ascì[modìfica | modìfica wikitèsto]
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce léngoa lìgure
Conligaménti estèrni[modìfica | modìfica wikitèsto]
- (IT) Fiorenzo Toso, liguri, dialetti, Enciclopedia dell'Italiano, 2010.
- (LIJ, IT) Fonologîa zenéize, in sce zeneize.net. URL consultòu o 12 zùgno 2021.
- (LIJ, IT) Diçionâio TIG Italiàn-Zenéize, in sce zeneize.net. URL consultòu o 12 zùgno 2021.
lij_Latn lij_Latn lij_Latn lij_Latn lij_Latn lij_Latn lij_Latn srd_Latn srd_Latn lij_Latn lij_Latn srd_Latn lij_Latn lij_Latn srd_Latn srd_Latn lij_Latn lij_Latn lij_Latn lij_Latn lmo_Latn vec_Latn bam_Latn lij_Latn lmo_Latn lij_Latn lij_Latn lij_Latn lij_Latn srd_Latn srd_Latn srd_Latn srd_Latn lij_Latn srd_Latn srd_Latn lij_Latn srd_Latn lij_Latn eng_Latn srd_Latn lij_Latn lij_Latn srd_Latn lij_Latn srd_Latn lij_Latn srd_Latn lij_Latn lij_Latn lij_Latn